Source: https://politeia.org.ro/stiri-revista-presei/revista-presei-15-mai-negocierea-notelor-cu-parintii-o-umilinta-pentru-sistemul-de-invatamant/64154/
Timestamp: 2020-06-02 18:53:49+00:00

Document:
Revista Presei – 15 mai. “Negocierea notelor cu părinții, o umilință pentru sistemul de învățământ.” | PoliteiaWorld
Home » Stiri / Revista Presei	» Revista Presei – 15 mai. “Negocierea notelor cu părinții, o umilință pentru sistemul de învățământ.”
Buna dimineata intr-o zi de vineri, 15 mai! Vremea se va menţine deosebit de caldă, local călduroasă în sudul extrem al țării, în sud-vest și centru, unde după-amiaza disconfortul termic va fi în creștere, iar indicele temperatură-umezeală (ITU) se va apropia de pragul critic de 80 de unități. Pe litoral valorile termice vor fi apropiate de cele normale pentru această perioadă, iar în nordul Moldovei chiar mai coborâte. Temperaturile maxime se vor încadra între 14 grade în nordul Moldovei şi până în jurul a 33 de grade în sudul Olteniei. Vor fi înnorări temporar accentuate, averse, posibil torențiale și descărcări electrice, la munte, ziua mai ales în regiunile nordice, iar noaptea și în cele centrale. În restul teritoriului cerul va fi variabil, iar astfel de fenomene se vor semnala doar izolat. Vântul va prezenta intensificări la munte, mai ales pe creste, dar local și temporar și în restul teritoriului. Vor fi posibile vijelii şi căderi de grindină. Temperaturile minime vor fi cuprinse între 8 și 19 grade. In Bucuresti, vremea se va menține deosebit de caldă. Temperatura maxima se va situa în jurul a 29 de grade, iar cea minimă va fi de 15…17 grade.
Presa din Olanda scrie despre brain drain, fenomenul care a lasat inclusiv Romania fara medici: In criza corona, ne putem pregati de razboi! Epidemia de coronavirus a expus o problema latenta in Europa Centrala si de Est: din cauza exodului personalului medical in Occident, sistemul medical din regiune este in pragul unui colaps – este concluzia unei analize ample facute de ziarul olandez Trouw, axata pe sistemul medical din Europa. “Libera circulatie a persoanelor este una dintre temeliile pe care se sprijina Uniunea Europeana. Asta inseamna ca fiecare cetatean UE are voie sa lucreze in orice tara vrea. Insa in contextul pandemiei fix aceasta libera circulatie atarna acum ca sabia lui Damocles asupra unor tari. In conditiile in care toate cele 27 de state membre ale UE se bazeaza in situatia actuala pe personalul medical, cei mai noi membri ai familiei europene sunt cei care mor in lupta cu pandemia. Aceste tari se confrunta cu o lipsa masiva de personal medical. Tarile din Europa Centrala si de Est se lupta de ani buni cu un exod de medici si asistente. De la aderarea lor la UE, statele membre din regiune s-au lovit de o emigrare in masa a lucratorilor din domeniul sanatatii catre Vest. Nu este surprinzator faptul ca acest flux este unidirectional. Salariile mari si sistemele sanitare mai bine organizate din Occident sunt atractive pentru multe cadre medicale”, scriu jurnalistii olandezi. Acestia au avansat si cateva cifre, pentru a evidentia discrepantele cand vine vorba de bani cheltuiti in Sanatate. “Cifrele vorbesc de la sine. Date din 2016 de la Eurostat arata ca exista un decalaj mare intre statele membre in ceea ce priveste cheltuielile cu sanatatea. De exemplu, Romania si Bulgaria cheltuiesc 432 si respectiv 556 de euro pe locuitor pe an, in timp ce statele membre occidentale, precum Olanda, Germania si Danemarca, aloca in jur de 4.000 de euro pe cap de locuitor pe an. Este de la sine inteles ca acest lucru creeaza, de asemenea, un decalaj si in ce priveste salariile”, scrie sursa citata. In timp ce un medic generalist din Olanda si Danemarca castiga cu mult peste 100.000 de euro brut pe an, un medic generalist ceh primeste in medie mai putin de 32.000 de euro brut pe an, iar in Ungaria salariul mediu este de aproape 24.000 de euro brut pe an. Oricum, in ciuda faptului ca duc lipsa de personal medical (fenomen numit “brain drain”), tarile din Europa de Est au fost mai ferite de pandemia de coronavirus. Cazurile de infectare si decesele provocate de COVID-19 sunt mult mai numeroase in tari precum Germania, Franta, Belgia sau Olanda . Publicatia citata noteaza ca motivul este ca tarile din regiune au impus izolare nationala din timp. Cifrele Comisiei Europene confirma fenomenul “brain drain”, care face ca sistemele de sanatate din Europa Centrala si de Est sa aiba probleme. De exemplu, aproape jumatate dintre medicii romani au plecat in intervalul 2009 (la doi ani dupa ce tara a intrat in UE) – 2015 sa lucreze in alta tara. Romania are acum cea mai mica densitate de medici din UE. Integral: https://ziare.com
MARTIN S MARTIN – Medic, eseist (SUA): Ancheta: Ce lecții ați învățat de la pandemia coronavirus? Prima lecție învățată a fost cea care confirmă puterea uriașă de impact a neașteptatului. A evenimentului negativ, care ne ia pe nepregătite. Cu toții avem înclinarea de a încerca să ne plănuim viitorul, cu toții uităm – în perioadele de bine și de prosperitate – că lebedele negre sunt doar ascunse după un nor, că vor veni asupra noastră, mai devreme sau mai târziu. Legat de această reamintire, nu poți să nu fii uimit de vulnerabilitatea societății moderne, pe care o credeam stabilă, puternică, consolidată. Sub ochii noștri, instituțiile, stabilitatea socială, comportamentul oamenilor, conceptul de normal, economia, stilul de viață se schimbă, în special în rău. Se vede limpede, după doar câteva săptămâni de epidemie, cum resursele se subțiază periculos, cum pârghiile prin care guvernele ar vrea să controleze situația sunt doar parțial eficace, cum se întrevede prin fisurile nou apărute pericolul de haos, deznădejde, paralizie… Sper cu toată puterea că pandemia își va modifica mersul, că își va pierde suflul și va fi ajunsă din urmă de metodele de limitare și de mult așteptatele tratamente și vaccinuri eficace. Omenirea nu a dispărut niciodată și nu va dispărea nici acum din cauza unei epidemii. Una din cauze este că, pe tăcute, numărul oamenilor care se imunizează crește și – după un timp – virusul, cât o fi el de contagios, nu va mai găsi destule gazde disponibile. Mai sunt mirat de numărul mare de negaționiști, care consumă o mare energie în a critica eforturile oamenilor și al instituțiilor care se opun, cu curaj și abnegație, pandemiei. Strategia intervenției precoce este numită exagerare și atac asupra libertăților, iar analiza, calculele, avertismentele și instrucțiunile sunt botezate panică și isterie. Dar cum se face atunci că țările care au întârziat să adere la campaniile de izolare/carantinare au plătit, în doar câteva săptămâni, prețul mare al miilor de bolnavi și morți? Cum e asta isterie? Cum se împacă buletinele zilnice, care indică rapide creșteri ale îmbolnăvirilor în toate țările, cu acuzațiile de panică nejustificată? Și cui îi folosesc articolele care minimalizează importanța măsurilor de apărare, când studiile de prognoză arată că suferința ar fi mult mai mare, în lipsa intervenției. În fine, am urmărit cum noile practici din comerț, transporturi, învățământ, sistem de lucru, care respectă principiul izolării, dau rezultate. Este foarte probabil că, la terminarea pandemiei, lucrul de acasă, școala la domiciliu, universitățile on line, modul în care companiile își folosesc forța de muncă, sistemul de lucru cu publicul al băncilor și magazinelor se vor schimba, că noi modele de organizare vor fi inovate și aplicate. Pe plan internațional, cea mai previzibilă schimbare va fi decuplarea economică USA-China. Diminuată ne apare și aparența de cooperare și integrare dintre state. Criza pandemiei, urmată de criza economică deja anunțată, vor înăspri semnificativ raporturile dintre țări. (Revista Orizont 8 mai 2020: Anchetă realizată de Cristian Pătrășconiu) Sursa: https://www.facebook.com
Predoiu izbucneste intr-o noua sedinta cu scandal la CSM: Se aude o tacere asurzitoare despre faptul ca lui Kovesi i-au fost calcate in picioare drepturi fundamentale! Ministrul Justitiei, Catalin Predoiu, a izbucnit, joi, in sedinta plenului CSM, in momentul in care judecatorii Evelina Oprina si Gabriela Baltag au pus in discutie sa fie verificate in instante toate dosarele instrumentate de DNA din 1 februarie 2014 pana azi. O solicitare inedita, care a impartit din nou CSM in doua tabere. Un control care depaseste cu mult, prin amploarea sa, celebrele evaluari facute de fostul ministru al Justitiei, Tudorel Toader, sau controalele repetate ale Inspectiei Judiciare. Predoiu a facut trimitere la recenta decizie CEDO in cazul Laurei Codruta Kovesi, dar si la faptul ca o parte din achitarile DNA au fost date in baza hotararilor CCR si ale dezincriminarilor operate in Parlament de coalitia PSD-ALDE. “Se aude o tacere asurzitoare in CSM despre faptul ca unui fost inalt magistrat i-au fost calcate in picioare drepturi fundamentale, asa cum a statuat CEDO. Sper sa nu se transforme intr-o tacere care spune si alte lucruri. Deci sus drepturile, sus libertatile, sus independenta Justitiei, absolut de acord. Dar nu pot fi de acord cu instrumentalizarea acestor valori fundamentale pentru a culpabiliza institutia. Sau de a o face in afara cadrului legal, institutional, sau de maniera partinitoare,” acuza Predoiu. Ministrul Justitiei arata ca, desi scopul verbal al acestei solicitari nu a fost de evaluare a deciziilor instantelor, in cerere se arata ca este facuta pentru a se aprecia in ce masura a fost afectat caracterul echitabil al procedurilor judiciare derulate: “CSM este garant al independentei Justitiei sau evaluator al deciziilor sub aspectul caracterului echitabil? Care este temeiul legal, concret, pentru a aprecia acest caracter? CSM nu este competent cu aceasta procedura.” Atac la CCR Predoiu a reamintit ca Oprina si Baltag fac trimitere la numarul mare de achitari pe care l-ar fi primit DNA in anchetele instrumentate. “Trebuie sa fim rigurosi cand vorbim de achitari. Cele prezentate luni de zile pe surse mass-media cu cifre exagerate si mediatizate excesiv pentru distrugerea credibilitatii unei institutii cheie a justitiei, a statului roman? Sau cele provocate de impactul deciziilor CCR, care au eliminat prin efecte intregi probatorii, compromitand sute de dosare instrumentate corect de procurori, potrivit legii in vigoare la data inculparii. Sau achitarile provocate de dezincriminarile operate cu vinovatie cel putin politica de o fosta si prezenta majoritate parlamentara?” s-a aratat revoltat Predoiu. “DNA a lovit in plin centre organizate de coruptie” Ministrul Justitiei le-a mai spus membrilor CSM ca a observat o anumita ostilitate la adresa DNA. “Nu pot sa nu remarc ce a deranjat in general la DNA, in unele cercuri din societate. Faptul ca a inregistrat si achitari? Asa cum a inregistrat orice parchet din lume, cum bine s-a spus anterior? Sau faptul ca, dimpotriva, de multe ori, a lovit in plin centre organizate de coruptie?“, se intreaba retoric Predoiu. Integral: https://ziare.com
Cristi Danilet – judecator: Eu refuz sa cred ca este în tara asta vreun parlamentar care a avut ideea de a pune într-un proiect de lege sau a votat o dispoziție potrivit căreia o lege intră în vigoare în ziua publicării. Dacă exista un singur astfel de om, e dureros. Aici nu mai e vorba de politica, ci de știință de carte. Pentru că în anul 2003 s-a modificat Constituția unde scrie în mod expres ca legea intră în vigoare după trei zile de la publicare. Iar Legea 24/2000 arata clar cum se calculează acest termen. Așadar de peste un deceniu totul e clar și incontestabil. Să fii parlamentar și să nu știi lucrul acesta mi se pare inacceptabil. Iată de ce un om care candidează la un astfel de post trebuie sa aiba cunoștințe juridice. Iată de ce orice cetățean trebuie sa aibă o minimă educație juridica. Legea cadru a stării de alertă este gata de publicare. După ce apare publicată în M.Of. va intra în vigoare în a treia zi spre a patra zi la ora 00.00. Ea trebuie urmată de o Hotărâre de Guvern care să declare starea de alertă şi de ordinele miniştrilor pentru a ne arăta regulile de conduită în diverse sectoare de activitate. Legea o puteţi citi deja aici www.cdep.ro/pls/proiecte/docs/2020/pr251_20.pdf Ce este starea de alertă? Răspunsul la o situație de urgență de amploare și intensitate deosebite, determinată de unul sau mai multe tipuri de risc. Cine instituie? Guvernul prin hotărâre, la propunerea ministrului afacerilor interne. Când starea de alertă se instituie pe cel puțin jumătate din unitățile administrativ-teritoriale de pe teritoriul țării, trebuie încuviințarea Parlamentului, care poate modifica hotărârea. La ce nivel se declară? La nivel local, județean sau national. Pentru cât timp se ia? Pentru cel mult 30 de zile. Se poate prelungi. În ce constă? Măsuri temporare și, după caz, graduale, inclusiv prin restrângerea exercițiului altor drepturi și libertăți fundamentale. Se arată în Hotărârea de Guvern. De ce se iau? Pentru prevenirea și înlăturarea amenințărilor iminente la adresa vieții, sănătății persoanelor, mediului înconjurător, valorilor materiale și culturale importante ori a proprietății În scopul protejării drepturilor la viață, la integritate fizică și la ocrotirea sănătății. Cum obţin documente oficiale în această perioadă? Valabilitatea documentelor eliberate de instituțiile și autoritățile publice precum și de entitățile private autorizate se menține pe toată perioada stării de alertă, precum și pentru o perioadă de 90 de zile (10 zile pentru dovezi de conducere) de la încetarea acestei stări. Trebuie să purtăm mască? Da, dacă se decide prin ordin comun al ministrului sănătății și ministrului afacerilor interne. O vom purta în spaţiile publice închise, spaţiile comerciale, mijloacele de transport în comun şi la locul de muncă. Trebuie triaj la intrarea în instituţii? Da, dacă se decide prin ordin comun al ministrului sănătății și ministrului afacerilor interne. La intrarea în sediul instituţiilor şi autorităţilor publice, operatorilor economici și profesioniștilor se face triajul epidemiologic (prin termometru non contact) și dezinfectarea obligatorie a mâinilor, atât pentru personalul propriu, cât și pentru vizitatori. Putem munci de acasă? Dacă angajatorul dispune asta, cu consimțământul angajatului. Ce va fi la locul de muncă? Dacă sunt mai mulţi de 50 de salariaţi angajatorul poate stabili programe individualizate de muncă, fără acordul salariatului. Ce fac părinţii ce au copii şcolari? Prevederile Legii nr. 19/2020 privind acordarea unor zile libere părinţilor pentru supravegherea copiilor, în situaţia închiderii temporare a unităţilor de învăţământ, se aplică până la finalizarea cursurilor anului școlar Ce fac copiii? Prin ordin comun al ministrului educaţiei şi cercetării şi al ministrului sănătăţii activităţile didactice ce impun prezenţa fizică a copiilor se pot suspenda. Unităţile de învăţământ organizează activităţi în mediul online. Ce fac sportivii? Cantonamentele, competiţiile, antrenamentele se vor desfăşura în condiţiile stabilite prin ordin comun al ministrului tineretului şi sportului şi al ministrului sănătăţii. Cetăţenii pot face sport? Da, în parcuri sau baze sportive ale primăriei. Vom putea merge la film sau la bibliotecă? Da, potrivit ordinului comun al ministrului culturii și al ministrului sănătății. Vom putea merge la biserică? Numai în condiţiile stabilite prin ordin comun al ministrului sănătății și ministrului afacerilor interne. Pot fi amendat? Amendă de la 1000 lei la 5000 lei dacă nu respecţi măsuri de protecție a vieții și pentru limitarea efectelor tipului de risc produs asupra sănătății persoanelor, inclusiv instituirea carantinei sau a izolării la domiciliu, dacă participi la întruniri sau adunări în locuri interzise, dacă mergi în locuri sau la ore interzise. Amendă de la 1000 lei la 5000 lei pentru părăsirea localităţii aflate în carantină. Sursa: https://www.facebook.com
Decizie de infringement: Romania are la dispozitie 4 luni ca sa rezolve problema poluarii aerului Comisia Europeana a decis, joi, sa trimita Romaniei o scrisoare de punere in intarziere prin care-i acorda patru luni pentru a lua masurile necesare pentru rezolvarea deficientelor cu privire la calitatea aerului constatate de Executivul comunitar, se arata intr-un comunicat publicat joi de Executivul comunitar. Aceasta scrisoare de punere in intarziere reprezinta, de fapt, deschiderea formala a procedurii de infringement. Daca tara nu rezolva problemele privind poluarea aerului, Comisia Europeana poate decide sa trimita un aviz motivat. “Comisia Europeana cere Romaniei sa respecte cerintele Directivei 2008/50/ECon referitoare la calitatea aerului inconjurator, un aer mai curat pentru Europa si o evaluare fiabila, si sa informeze opinia publica si sa raporteze in privinta gravitatii poluarii aerului. In special, Romania nu a reusit sa respecte limitele maxime admise de dioxid de azot (NO2) in Bucuresti, Brasov, Iasi, Cluj-Napoca si Timisoara, si nu a luat masurile adecvate pentru a pastra cat mai scurte posibile perioadele in care s-au inregistrat depasiri, precizeaza Executivul comunitar. De asemenea, Comisia Europeana cauta sa clarifice monitorizarea adecvata a concentratiilor de dioxid de azot (NO2) in Bucuresti. Concentratiile ridicate de dioxid de azot pun in pericol sanatatea oamenilor”, precizeaza sursa citata. Integral: https://ziare.com
USR: In 2020, statul a cheltuit peste 3 miliarde de lei cu pensiile speciale. Guvernul sa le desfiinteze prin OUG! Deputatul USR Claudiu Nasui a calculat cat a cheltuit statul in luna aprilie pentru pensiile speciale, dar si totalul din 2020 pana in acest moment. “Pandemie sau nu, pensiile speciale au fost intotdeauna o prioritate pentru stat. Doar in luna aprilie statul a mai cheltuit peste 840 de milioane de lei pentru aceste pensii speciale. O suma care a crescut pana acum in fiecare luna din anul 2020. In total pana acum, in anul 2020, statul a cheltuit 3,29 de miliarde de lei cu pensii speciale”, a scris Nasui pe Facebook. El a punctat ca, in ciuda faptului ca de 6 luni avem un nou guvern si traversam o pandemie, nici macar acum nimeni nu a schimbat nimic in privinta pensiilor speciale. El aminteste ca proiectul USR de desfiintare a pensiilor speciale “a fost contopit cu un proiect vadit neconstitutional al PNL si respins de CCR. In prezent avem un proiect de impozitare a pensiilor speciale cu 90%”. “Desi discutiile despre desfiintarea pensiilor speciale sunt ignorate, discutiile despre cresterea impozitelor de anul viitor sunt incurajate. Schema e cunoscuta. Mai intai politicienii explodeaza cheltuielile statului, apare deficitul, dupa care vin catre mediul privat si impun cresteri de taxe si impozite. In final toti banii provin din munca economiei reale”, a adaugat deputatul. Nasui precizeaza ca totul se intampla pentru ca statul este o ierarhie care functioneaza dupa principiul “cine imparte parte isi face”. “De aceea, avem mii de bugetari de lux, unii cu salarii chiar mai mari decat ale presedintelui SUA. De aceea, avem tot mai multe categorii de ‘speciali’, anii acestia adaugandu-se si primarii la lista de speciali. De aceea, avem programe mamut gen PNDL, din care mafii transpartinice intregi fura cat pot lasand in urma un dezastru. Si, de aceea, in tot acest timp statul ia aproape jumatate din munca unui roman si practica cea mai mare povara fiscala pe salariile mici. Dar ce este cu adevarat trist in tot acest jaf national este ipocrizia. Ii mai privesti cateodata in Parlament cum fac spectacole de fals nationalism dupa care isi voteaza privilegii noi”, a continuat el. Integral: https://ziare.com
Coalitia pentru Dezvoltarea Romaniei cere Parlamentului sa nu adopte in forma actuala 8 legi cu impact major asupra sistemului bancar Coalitia pentru Dezvoltarea Romaniei solicita, in mod public, Parlamentului sa nu aprobe in forma actuala pachetul “dedicat” sectorului financiar-bancar, respectiv asa-zisele “legi anti-camatarie”. “CDR observa cu ingrijorare ca, in ciuda semnalelor de alarma trase in mod repetat de catre Banca Nationala a Romaniei, Comisia Europeana, mediul privat sau de comunitatea bancara din Romania, pachetul de legi ‘dedicat’ sectorului financiar-bancar – asa-zisele ‘legi anti-camatarie’ – isi continua cursul in Parlament, una dintre acestea fiind deja adoptata de Camera Deputatilor (Legea privind protectia consumatorilor impotriva dobanzilor excesive – PL-x nr. 664/2019)”, atrage atentia organizatia. Potrivit sursei citate, membrii CDR recunosc atat importanta masurilor de intarire a protectiei oferite consumatorilor, cat si a dezvoltarii economice, sens in care acesti actori importanti ai economiei – consumatorii, dar si sectorul financiar – joaca un rol fundamental in cresterea sanatoasa si sustenabila a economiei. Insa, in opinia lor, aceste deziderate nu pot fi atinse prin proiecte legislative care, daca vor fi adoptate si vor intra in vigoare in forma in care au fost propuse, vor avea un impact negativ semnificativ, chiar contrar fata de scopul declarat de initiator, atat asupra consumatorilor, cat si asupra mediului de afaceri. “Asadar, consideram ca este extrem de important sa reamintim ca exista in dezbatere parlamentara – fie foarte aproape de votul final, fie in pronuntarea Curtii Constitutionale a Romaniei sau transmitere in vederea promulgarii – un numar de opt legi sau initiative legislative cu impact major asupra sistemului bancar. Majoritatea acestor proiecte de lege initiate anterior pandemiei COVID-19 se suprapun situatiei acute existente acum in economie si peste legislatia in vigoare sau pe cale de a fi adoptata, privind suspendarea platii ratelor pana la sfarsitul anului. In ceea ce priveste scopul declarat al initiatorului, de a veni in sprijinul consumatorilor, aspectele vizate spre legiferare sunt deja cuprinse in legislatia nationala sau europeana curenta (la nivel european – Directiva 48/2018, Directiva 17/2014, iar la nivel national aceste reglementari sunt deja chiar mai favorabile consumatorilor decat cele de la nivel european – OUG 50/2010, OUG 52/2016)”, se arata in comunicat…..Alte consecinte mentionate de CDR sunt: cresterea costurilor creditorilor (litigii, pierderi din credite, provizioane), ceea ce va insemna o crestere a pretului serviciilor bancare in general; cresterea numarului de credite neperformante, ceea ce va genera efecte in lant privind sanatatea sistemului financiar-bancar. Un astfel de efect va provoca reducerea creditarii si posibila migrare a unei parti a consumatorilor catre forme de imprumut nesupravegheate/ nefiscalizate, sustine CDR. De asemenea, ar putea exista stimularea unui comportament neadecvat de plata al consumatorilor si incarcarea sistemului judiciar, inclusiv in detrimentul consumatorilor, precum si extinderea creditarii nesupravegheate/nefiscalizate. Integral: https://ziare.com
van Groningen, Raiffeisen Bank: De fapt, nu suntem o democrație. Am luat anumite lucruri dintr-o democrație: că cine câștigă alegerile, în următorii 4 ani face ce vrea. Asta nu e democrație ”Intelegem ca e o perioada de populism. Cred că există și alte teme mai importante decât legislația dedicată sistemului bancar. Riscăm infrigementul pentru că nu am adoptat legislația privind spălarea banilor, de exemplu. Noi vom respecta această lege (a dării în plată, recent promulgată-n.red). Evident că o vom respecta, iar acolo unde vor apărea neînțelegeri le vom rezolva prin Justiție”, a spus joi Steven van Groningen, CEO al Raiffeisen Bank, la întâlnirea cu jurnaliștii, prilejuită de prezentarea rezultatelor financiare ale băncii. Întrebat cum se face că un singur parlamentar a pus la punct ditamai sistemul financiar local, van Groningen a explicat: ”Vedem acum că mecanismul de consultare dintre sectorul public- Parlament- sectorul privat nu funcționează. De ce? Fiindcă nu avem o structură în care să ne întâlnim regulat. De fapt, nu suntem o democrație. Am luat anumite lucruri dintr o democrație: Că cine câștigă alegerile, în următorii 4 ani face ce vrea. Asta nu e democrație”. Asta știam de foarte mult. Există un proces legislativ care trece prin plen la Consiliul Economic și Social. Să ne uitam acum la o discuție despre ce facem dupã ce suntem în stare de urgență. Evident sunt multe aspecte care țin de legislația muncii. Normal că angajatorii- structurile patronale și sindicale să se înțeleagă pe un text la principii și apoi să fie agreați impreuna cu Guvernul într-un acord tripartit. Dar nu reușim. De ce? Fiindca nu avem o structura în care ne întâlnim regulat. De fapt, nu suntem o democrație. Am luat anumite chestii dintr o democrație: Că cine câștigă alegerile, în următorii 4 ani face ce vrea. Asta nu e democrație. Democrația este când ai o structura în care dezbați lucrurile care sunt importante în societate. Ce a mai spus Steven van Groningen joi: – Democrația este când ai o structura în care dezbați lucrurile care sunt importante în societate. Ce este mai important: să-i protejăm pe cei care sunt vulnerabili la infecția cu coronavirus sau să pastram locurile de munca și capacitatea economică? Asta este o dezbatere care are loc acum în multe țări, de pildă. În România încă avem o problema cu increderea din societate si nu cred că aveți nevoie de mine pentru a o spune. – Cu privire la proiectele legislative cu dedicatie pentru sistemul bancar: ”Analizam și mergem mai departe. Ar trebui să ne întrebăm dacă ceea ce facem ajută sau nu la rezolvarea problemelor cu care ne confruntăm. Aici deja avem ceva care nu contribuie cu nimic la rezolvarea crizei. O să gestionăm și asta, nu e nicio problemă. Puteți să reflectați și dumneavoastră asupra faptului dacă legislația are un efect benefic asupra costul creditului în România sau cine sunt beneficiarii.” – Dar sistemul bancar poate nu este o excepție. Vedem acum că mecanismul de consultare dintre sectorul public- Parlament- sectorul privat nu funcționează. Asta știam de foarte mult timp. Există un proces legislativ care trece prin plenul Consiliului Economic și Social. Normal că angajatorii- structurile patronale și sindicale să se înțeleagă asupra unor principii pe care apoi să le agreeze cu Guvernul printr-un acord tripartit. Dar nu reușim. De ce? Fiindca nu avem o structura în care ne întâlnim regulat. –De fapt, nu suntem o democrație. Am luat anumite chestii dintr-o democrație: Că cine câștigă alegerile, în următorii 4 ani face ce vrea. Asta nu e democrație. Democrația este când ai o structura în care dezbați lucrurile care sunt importante în societate. Ce este mai important: să-i protejăm cei care sunt vulnerabili la infecția cu coronavirus sau să pastram locurile de munca și capacitatea economica? Asta este o dezbatere care are loc în multe țări, de pildă. În România sa nu uitam ca avem o problema cu increderea din societate si nu e nevoie sa spun eu asta. –Dar poate asta se dorește. Pare că asta e direcția în care se merge. Ca românii să-și deschidă un cont digital într o altă țară. Atunci toată economisirile se duc în alte țări și când avem nevoie de credit apelam la bănci și instituții financiare din alte țări. Dacă asta este ce se dorește, atunci da! Dar aici e nevoie de dezbateri. Trebuie să avem o discuție serioasă pe marginea proiectelor de legi, să vedem ce problemă rezolvă acea lege, ce impact economic are. Să discutăm proiectul cu toți partenerii sociali. Integral: https://economie.hotnews.ro
Opinie Iulian Anghel, ZF: Trecutul te ajunge din urmă şi nu te iartă. Toţi banii care au intrat în martie în vistieria statului au mers spre plata pensiilor, a salariilor bugetarilor şi a ratelor la datorii. Pentru restul economiei nu a mai rămas nimic ….PNL, din opoziţie, nu a mârâit nici cât un grivei fără dinţi când PSD dădea, fără număr, pensii şi salarii. Acum trebuie să le plătească. Inevitabilul, anticipat de economişti, iată-l, azi, în toată splendoarea lui: în martie, toate veniturile statului s-au dus spre plata pensiilor, a ajutoarelor sociale, a salariilor bugetarilor şi spre achitarea ratei la datoria publică. Veniturile s-au prăbuşit în martie curent faţă de martie 2019 cu 25%. Aşa că la buget au intrat, în acea lună, 21 de miliarde de lei faţă de 28 de miliarde de lei în martie 2019. Din veniturile de 21 de miliarde de lei, 19,5 miliarde de lei (92,8% din venituri) s-au dus spre pensii, salarii şi ajutoare sociale. Din cele 1,5 miliarde de lei rămase, 1,1 miliarde de lei (5,2% din venituri) au mers spre plata datoriilor la creditele din urmă. Pentru restul economiei au mai rămas, prin urmare, 400 de milioane de lei. Desigur, veţi vedea şi în execuţia bugetară din martie cheltuieli cu bunuri şi servicii, cheltuieli de capital. Statul a cheltuit, în martie, 30,8 miliarde de lei, la venituri de 21 de miliarde de lei. Ceea ce înseamnă că Finanţele au împrumutat, pentru funcţionarea statului, 10 miliarde de lei: aproape 1% din PIB. Acum, desigur, situaţia aceasta nu-i poate fi imputată ministrului finanţelor. Nimeni nu se aştepta la o astfel de criză iar Florin Cîţu a fost unul dintre puţinii parlamentari care s-au opus făţiş şi vocal măsurilor PSD de majorare fără discernământ a cheltuielilor pentru consum. Dar parlamentarii din partidul domniei sale au votat aceste măsuri, iar preşedintele Klaus Iohannis le-a promulgat fără obiecţii. Cu câteva săptămâni în urmă, premierul a spus că unii dintre salariaţii statului – 1,2 milioane, în total – vor merge, cu rândul, în şomaj tehnic. În numele solidarităţii cu ceilalţi membri ai clasei muncitoare. Dl Cîţu a spus însă că, nici vorbă, „avem nevoie de toţi”. Poate fi de înţeles: vin alegerile, PSD abia aştepta o astfel de măsură ca să acuze PNL că sărăceşte poporul. Dar problema nu se închide odată cu închiderea urnelor. ….. „Am prins aceste cheltuieli cu majorarea pensiilor în buget”, spune şi azi ministrul finanţelor. Dar ce este bugetul? Este o puşculiţă pe care ţi-a făcut-o cadou bunica şi din care iei din când în când? Nu, este un cont în care intră banii din contribuţiile cetăţenilor. Şi, dacă nu intră, ce mai prinzi în buget, muşte? Criza se va sfârşi cândva, ca orice pe această lume. Suspendarea regulilor UE potrivit cărora deficitul fiscal nu poate depăşi 3% din PIB va lua şi ea sfârşit. Iar dl Cîţu va trebui să-şi reamintească de bugetul de la începutul anului – nu de bugetul în sine, care nu mai există, ci de cumpătarea pe care el o promitea pentru anul acesta şi pentru anii ce vin. Faptul că Finanţele au putut cheltui din împrumuturi, doar în martie, 1% din PIB a fost o excepţie…..Aşa că, vrând-nevrând, dl Cîţu va trebui să deschidă seiful/arhiva în care stă, spre ştiinţa urmaşilor, acordul cu FMI semnat de România în 2009. Şi să vadă acolo ce înseamnă „consolidarea fiscală” pe care el credea, la început de an, că o rezolvă cât ai bate din palme. Şi că reducerea deficitului fiscal face casă bună şi cu majorarea cu 40% a pensiilor şi cu păstrarea a 1,2 milioane de angajaţi la stat (ale căror salarii au însemnat, în martie, 40% din toate veniturile statului) şi cu investiţii puternice. Integral: https://www.zf.ro
Radu Gologan: Negocierea notelor cu părinții, o umilință pentru sistemul de învățământ Negocierea notelor cu părinții este o umilință pentru sistemul de învățământ, a declarat profesorul Radu Gologan pentru stiriedu.ro. Coordonatorul lotului olimpic de Matematică și președintele Societății de Științe Matematice din România a spus că „s-a ajuns la aberații”, în privința instrucțiunii date de minister care îi obligă pe profesori să ceară acordul părinților ca să le pună note copiilor pe activitatea online. Întrebare: În privința încheierii anului școlar, instrucțiunile de la Ministerul Educației arată că notele de la școala online pot fi puse în catalog cu acordul părinților. Profesorii sunt nemulțumiți de acest lucru. Cât de relevantă va mai fi o notă ”negociată” cu părintele? Radu Gologan: Pare o cedare la presiunea pe care părinții au indus-o în ultimii ani, mai ales în liceele de elită. Și s-a ajuns la aberații. Copiii vin cu note umflate din gimnaziu, și când dau de o adevărată măsură a pregătirii lor cedează, cu părinți cu tot, psihic. Și, evident, profesorul e de vină. Nu ar trebui luată o astfel de măsură, e o umilință pentru sistemul de învățământ. Poate altfel formulată. Reamintim că într-o întâlnire cu învățătorii din Sibiu, ministrul Educației, Monica Anisie, a discutat despre încheierea mediilor și despre cum “cadrele didactice să se axeze pe promovabilitate, situațiile speciale să se discute telefonic cu reprezentanții inspectoratului, în centrul activităților să fie copiii, să se primească acordul părinților pentru calificativele acordate și părintele să fie informat în permanență despre ceea ce se lucrează”. Integral: https://www.edupedu.ro
Daniel P. Funeriu: Am introdus în Legea educației obligativitatea statului de a plăti școlilor private (din învățământul obligatoriu) costul standard per elev identic cu școlile de stat. Altfel spus, prin semnătură, nu prin vorbă, am fost unul dintre cei mai mari susținători ai învățământului privat și continui să fiu. Constat că s-a solicitat guvernului un post de secretar de stat pentru învățământul privat. Fără a intra prea mult în detalii, sper ca guvernul să nu facă un astfel de post. Treaba ministerului este procesul educațional, nu forma de proprietate a școlilor. Ministerul trebuie să își centreze resursele pe calitatea educației indiferent de forma de capital a școlilor, nu pe compartimentalizarea educației între privat și stat. Integral: https://www.facebook.com
Apicultura, din ce în ce mai nerentabilă, că toți trântorii au pensii speciale Tot mai mulți crescători de albine se plâng că o duc rău, din cauza trântorilor. Aceștia primesc prin lege pensii speciale și un stup separat, mai mare, în care stau singuri, asta în timp ce albinele se înghesuie cu sutele de mii în stupii lor. În anumite cazuri, pe lângă pensiile speciale, mulți trântori primesc inclusiv decorații de la președinte. ”Înainte mai era cum mai era, dar când s-a dat legea ca 40% din miere să fie dată trântorilor, asta ne-a cam pus în cap”, spune Decebal Popescu, apicultor. O altă lege este că trântorii au prioritate la intrarea și ieșirea din stup, deranjând albinele lucrătoare. ”N-am avut cum să implementăm dispozițiile cu mini-girofare pe trântori, dar albinele se dau oricum la o parte, că trântorii sunt mai mari și mai puternici”, spune același Decebal Popescu. Ce e mai grav este că în absolut toți stupii birocrația sufocă producția. Albinele trebuie să ceară anumite acte de la trântori ca să poată ieși să adune nectar. Integral: https://www.timesnewroman.ro
26 Raspunsuri la Revista Presei – 15 mai. “Negocierea notelor cu părinții, o umilință pentru sistemul de învățământ.”
A A15/05/2020 at 09:14
Din pacate se pot infecta si cateii cu Covid-19, nu doar motanii…
https://www.nature.com/articles/s41586-020-2334-5?utm_source=Nature+Briefing&utm_campaign=a2b0b4f54f-briefing-dy-20200514&utm_medium=email&utm_term=0_c9dfd39373-a2b0b4f54f-44146089
A A15/05/2020 at 09:33
Cateva idei date guvernelor pentru detectarea timpurie si reprimarea pandemiilor viitoare:
https://www.nature.com/articles/s41551-020-0567-0?utm_source=Nature+Briefing&utm_campaign=a2b0b4f54f-briefing-dy-20200514&utm_medium=email&utm_term=0_c9dfd39373-a2b0b4f54f-44146089
A A15/05/2020 at 09:39
“…Letting the virus spread naturally would be inhumane, as its infection fatality rate — 0.5–1% as per the best estimates from early serology surveys — implies that millions would die before transmission slows down (rather than stopping) when herd immunity is reached; for a basic reproduction number between two and three, this would happen when 50–66% of the population has been infected…”
Intamplator15/05/2020 at 09:38
Schimbări la “firul ierbii “datorita pandemiei covid
Victorita-in jur de 55 ani,din Băleni /DB are de peste 10 ani taraba in piața domenii/are “clientela ei”/in Martie a început sa ceara clienților nr tlf….in cele doua săptămâni înainte de Past a făcut “oferte” prin whatsapp…anunțând ca livrează miercuri și vineri…
Azi îmi spune ca a renuntat la taraba,vine de doua ori/sapt in zona domenii și unirii(și a făcut “clientela” și in zona aia)…vinde cam de 500-1000 lei/in fiecare din cele doua zile….din punctul ei de vedere câștiga lunar tot cât câștiga stand “la taraba” și acum are mai mult timp liber
Sa nu credeți ca victorita are nu știu ce studii sau a angajat vreo firma de marketing….nu,după mine e un exemplu de adaptabilitate a romanului simplu care nu se plânge și cauta soluții și nu așteaptă “sa i se dea”
și mi a zis ca și alții din Băleni fac la fel/p.s Băleni e comuna de legumicultori destul de prezenta in piețele bucureștene
Intamplator15/05/2020 at 10:12
de fapt ce face azi victorita (folosind tehnologia) făcea și Moromete când pleca cu porumbul sa cumpere prune sau oltenii in anii 50 când vindeau pepeni pe străzile bucurestene
A A15/05/2020 at 09:45
Am gasit si asta interesant…
https://www.cebm.net/covid-19/covid-19-epidemic-waves
“…And if history is any guide3 uncontrolled second outbreaks can be deadlier…”
Intamplator15/05/2020 at 10:15
De fapt tot ce se spune despre coronavirus este ca “nu stim nimic”deocamdată …plus ca azi trăim in “satul global” ceea ce nu era valabil in cazurile analizate
bine nteles precauția este cea mai buna apărare
A A15/05/2020 at 10:25
Pai nu e bine sa stii si ce nu stii? 🙂
Eu zic ca-i bine chiar sa enumeri sau sa desenezi ce nu stii intr-o situatie ca asta; sau ce stii doar ca speculatie cu logica, sau aproximativ, etc.
intamplator15/05/2020 at 12:53
eu nu zic nici ca I bine,nici ca I rau/constat insa ca ce e e “bine”azi ,e “rau”maine….si invers
pana una alta nu se stie nici macar originea,nu se stie asupra caror organe actioneaza cu prioritate,nu e inca o schema de tratament confirmata si “general valabila”….nu ca nu se studiaza,ci-cred eu- prea am crezut in “infailibilitatea judecatii noastre” …sau prea am inceput sa “ne jucam de a Dumnezeu”( ca sa l parafrazez pe Hariri)
A A15/05/2020 at 17:14
Originea-originii se stie… e in liliac… mai sunt inca peste 200 virusi ca el in animalul asta formidabil… mai bine ne ocupam cu bani si resurse consistente de astea cu mai multi ani in urma decat sa cascam ochii la tot felul de jucarele electronice (“technology”… pfff… “information science” … pfff… “tech”… pfff) sau show-uri lipsite de orice substanta adanca de prin sport, muzica, moda, culinare, alte circuri, etc.
Na. ca ne-a prins timpul din urma si reguleaza acum intreaga specie tocmai pe superficialitatea, lacomia si prostia ei.
Diana15/05/2020 at 13:06
Si daca tot nu stim mai nimic, si asa o sa fie ceva vreme, de ce nu ne-am trai pur si simplu sortile asa cum sunt ele? Din nefericire se incearca mai mult sau mai putin sa fim tinuti in lesa unui “healthcare” guvernamental. Asta e cel mai greu de indurat, cel putin pentru mine.
desy.demeter15/05/2020 at 13:32
AA Pe măsură ce se dezumfla “promisiunile” de vaccin ” în septembrie ” (!) dezbaterea se muta pe politicile de conviețuire cu coronavirusul care sa permită reluarea activității economice. .. Vaccin – daca va fi – peste doi ani.
A A15/05/2020 at 17:02
Desigur, asa vad si eu. La cate functii complexe in structura are Covid-19 si cum isi conserva functionalitatea si eu am slabe sperante ca vom vedea vaccin vreodata.
Cu asta trebuie sa invatam sa traim pana se stinge el inaintea noastra.
cedric15/05/2020 at 13:19
PSD da faliment in PE! Le ia Voiculescu europarlamentarii pe care i-a strecurat pe listele PSD. Ramane sa vedem ce face Carmen Avram ca e antenista!
https://www.aktual24.ro/si-maria-grapini-si-a-luat-talpasita-din-psd-partidul-lui-voiculescu-anunta-ca-grapini-este-umanista/
cedric15/05/2020 at 13:29
Catu iar isi batejoc de PSD:
https://www.aktual24.ro/crestere-economica-florin-citu-ii-executa-iar-pe-psd-isti-domnule-ciolacu-sper-sa-va-gaseasca-sanatos-comunicatul-ins/
“Acest mesaj trebuie citit in special de Ciolacu ‘pune mana pe carte’, Alfred ‘MiniMiss’ si Budai ‘the driver’. Ca sa vedeti ca nu sunt rautacios am facut eu efortul sa va explic acest comunicat. Nu-l intelegeati daca-l citeati singuri”, a scris Citu pe Facebook.
desy.demeter15/05/2020 at 13:49
“USR trece la politica „fără gargară”. Programul în 24 de puncte pus pe masă pentru negocierile în vederea intrării la guvernare
„Aceste angajamente reprezintă o primă bază negociere a intrării la guvernare. Vom negocia cu partenerii de alianță nu posturi, ci un calendar de aplicare a acestor angajamente”, precizează sursa citată. Cele 24 de puncte ale programului de guvernare al USR:
Este necesară bugetarea multianuală veritabilă a proiectelor de infrastructură (înlocuirea creditelor de angajament actuale cu credite bugetare veritabile valabile de la un an la altul). Acest lucru va asigura predictibilitatea și cursivitatea lucrărilor începute…..3. Antreprenoriat fără birocrație….4. Cetățenia digitală – nu vom mai fi cărăușii hârtiilor între instituții ….5. Zero taxe pe salariul minim ….6. 300 de parlamentari ….7. Fără pensii speciale ….8. Dreptul de a alege în sănătate …9. DNA-ul Pădurilor și Mediului…..”
https://www.hotnews.ro/stiri-politic-23998022-usr-trece-politica-fara-gargara-programul-pus-masa-negocierilor-pentru-intrarea-guvernare.htm
desy.demeter15/05/2020 at 13:52
Cu dedicatie pentru AA 🙂
“Hidroxiclorochina nu prezintă o eficacitate semnificativă contra COVID-19, nici în cazul pacienţilor în stare gravă, nici al celor cu simptome uşoare, conform constatărilor a două studii publicate vineri în jurnalul medical britanic BMJ, transmite Agerpres.
Conform celui de-al doilea studiu, realizat de o echipă de oameni de ştiinţă chinezi, hidoxiclorochina nu elimină virusul mai rapid în comparaţie cu tratamentele standard în cazul pacienţilor internaţi cu o formă “uşoară” sau “moderată” de COVID-19. În plus, efectele secundare sunt mai importante. “Coroborate, aceste rezultate nu susţin utilizarea hidroxiclorochinei ca tratament de rutină pentru pacienţii cu COVID-19”, se arată într-un comunicat de presă emis de jurnalul medical britanic BMJ, care a publicat cele două studii.
Prima cercetare a implicat 181 de pacienţi adulţi internaţi cu pneumonie asociată COVID-19, care au necesitat administrarea de oxigen. 84 dintre aceşti pacienţi au primit hidroxiclorochină zilnic la mai puţin de două zile de la spitalizare, spre deosebire de ceilalţi 97. Faptul că li s-a administrat acest tratament nu a schimbat nimic, nici în ceea ce priveşte transferurile la reanimare (76% dintre pacienţii trataţi cu hidroxicloroquină au fost la reanimare după a 21-a zi, comparativ cu 75% în celălalt grup de pacienţi), nici mortalitatea (rata de supravieţuire în a 21-a zi a fost de 89%, respectiv, 91%). “Hidroxiclorochina a beneficiat de atenţie la nivel mondial ca tratament potenţial pentru COVID-19 după rezultate pozitive în cadrul studiilor restrânse. Cu toate acestea, rezultatele acestui studiu nu susţin utilizarea ei la pacienţii internaţi în spital cu COVID-19 care necesitau oxigen”, au concluzionat cercetătorii din mai multe spitale din regiunea pariziană
Al doilea studiu a implicat 150 de adulţi spitalizaţi în China, diagnosticaţi îndeosebi cu forme “uşoare” sau “moderate” de COVID-19. Jumătate dintre aceştia au primit hidroxiclorochină, iar cealaltă jumătate nu. Şi de această dată, faptul că au primit sau nu acest tratament nu a influenţat eliminarea virusului de către pacienţi după patru săptămâni. În plus, 30% dintre cei care au primit hidroxicloroquină au prezentat efecte adverse (cel mai frecvent a fost diareea) comparativ cu 9% în cazul pacienţilor cărora nu le-a fost administrată substanţa. Utilizată pentru tratarea bolilor autoimune, a lupusului şi artritei reumatoide, hidroxiclorochina are susţinători puternici. Profesorul francez Didier Raoult promovează utilizarea acestui medicament la pacienţii aflaţi la debutul bolii, asociat cu un antibiotic, azitromicină, notează AFP. ….La sfârşitul lunii aprilie, autorităţile sanitare canadiene au avertizat împotriva utilizării medicamentelor antimalarice clorochină şi hidroxiclorochină pentru prevenirea infecţiilor cu noul coronavirus sau tratarea acestora notând posibilitatea apariţiei unor “efecte secundare grave” şi recomandând utilizarea lor “doar sub supravegherea unui medic”.
În aceeaşi lună, Agenţia Europeană a Medicamentului (EMA) a emis un avertisment similar cu privire la aceste medicamente. De asemenea, în luna aprilie, un grup de experţi americani, sub egida Institutelor Naţionale de Sănătate (NIH) din Statele Unite, a transmis în mod oficial că nu recomandă medicilor să îşi trateze pacienţii cu COVID-19 prin combinaţia hidroxiclorochină şi azitromicină din cauza riscurilor pentru inimă…”
https://www.hotnews.ro/stiri-coronavirus-23998027-studiu-hidroxiclorochina-nu-prezinta-eficacitate-semnificativa-contra-covid-19.htm
A A15/05/2020 at 17:08
Imi pare rau pentru Dr. Raoult la faza asta… insa solutia pe care a impins-o nu a avut credibilitate de la inceput in randul colegilor sai medici geniali (si nu-i nici urma de ironie aici, Raoult este chiar asa, contemporan cu noi, din cate am invatat despre el).
desy.demeter15/05/2020 at 18:14
Problema este ca medicamentul face praf ficatul si falfaie inima. Astea sunt “efecte secundare grave”.
A A15/05/2020 at 18:23
A scris o presa (nu stiu cat de real este) ca in US doi soti (parca) din Arizona au luat preventiv medicamentul tam-nesam, imediat cum au auzit de el de la geniul stabil.
Au murit amandoi in foarte scurt timp.
Asta se intampla la inceput de aprilie.
cedric15/05/2020 at 18:34
Pe astia de ce nu-i intreaba nimeni de sanatate? Daca tot e dictatura!!
https://www.aktual24.ro/miting-al-pro-rusilor-in-piata-victoriei-identic-ca-in-bulgaria-este-denuntata-dictatura-adrian-severin-si-sustinatorii-lui-dragnea-printre-manifestanti/
desy.demeter15/05/2020 at 18:42
Au iesit sa se plimbe.
Intamplator15/05/2020 at 18:46
Eu ăstora chiar le as da imunizare naturală…i as duce cu salvarea și izoleta și i as lasă vreo 3-4 ore fără protectie,civilizat pe pat de spital in saloanele unde sunt internați cei cu covid
desy.demeter15/05/2020 at 18:57
Noii radicali … urmașii lui Conu Leonida ! 🙁
Intamplator15/05/2020 at 19:04
Alta soluție,zic eu, și mai elegantă:sa se ducă negociatorii jandarmeriei,cu gurishtii după ei și sa ceara voluntari pentru imunizare naturală….propunându le sa stea in saloanele cu bolnavi covid câteva ore….și cu asta ii liniștești și ii și contracarează !
poate citește unul de la Jandarmerie….in definitiv le “satisface cererile”…ii imunizează natural
desy.demeter15/05/2020 at 19:09
Catarama nu a reusit …. 🙂
« Revista Presei – 16 mai. “Poluare și deșeuri: Comisia Europeană cere României să își protejeze populația…”
Revista Presei – 14 mai. “Răspunsul la virus deschide calea pentru corupţie/ Achiziţiile directe sunt foarte uşor de folosit, este foarte uşor de semnat un contract cu o companie care are legătură cu rude sau prieteni.” »

References: CSM 
 CCR 
 CSM 
 CSM 
 CCR 
 CSM